Mihhail Saltun

Mihhail Mihhailovitš Saltun (15. märts 1967 Lüübnitsa – 21. juuni 2016 Narva) oli Eesti õigeusu vaimulik.

Saltun sündis toonases Põlva rajoonis ohvitser Mihhail Saltuni perekonnas. Vaimuliku hariduse omandas ta Moskvas vaimulikus seminaris ja Õigeusu Püha Tihhoni Humanitaarülikoolis.Трагически погиб священник Михаил Салтун Эстонская Православная Церковь Московского Патриархата, 21.06.2016 (vaadatud 1.08.2016)

15. veebruaril 2004 pühitses Tallinna ja kogu Eesti metropoliit Kornelius ta diakoniks. Preestriks pühitseti isa Mihhail 12. juunil 2005, ta kuulus Moskva Patriarhaadi Eesti Õigeusu Kiriku vaimulikkonda.

Aastatel 2005–2013 teenis ta preestrina Nina Jumalaema Kaitsmise kogudust.MPEÕK Nina Jumalaema Kaitsmise Kogudus MTÜ Inforegister.ee (vaadatud 1.08.2016) Seejärel oli ta 2013. aastast kuni surmani Narva-Jõesuu Jumalaema Kaasani Ikooni koguduse esipreester ja teenis ühtlasi ka Narva-Jõesuu Püha Vladimiri kirikus.

Vaimuliku teenistuse kestel pälvis ta mitmeid vaimulikke autasusid – puusaehte, kamilavka ja rinnaristi.

21. juuni öösel 2016 tungiti Saltunile tema kodus terariistaga kallale. Raskete kehavigastustega preester toimetati Narva haiglasse, kus ta suri saadud haavadesse. Rünnakus kahtlustatavana peeti kinni tema 20-aastane poeg Daniil Saltun. Vahejuhtum pälvis laialdast meediakajastust nii eesti- kui ka venekeelses ajakirjanduses.Narvas tapeti jõhkralt õigeusu preester Delfi, 21.06.2016 (vaadatud 1.08.2016)В Нарве жестоко убит священник Михаил, подозреваемый в убийстве его 20-летний сын задержан ERR Uudised, 21.06.2016 (vaadatud 1.08.2016)В Нарве зверски убит православный священник, подозревается сын Postimees (vene keeles), 21.06.2016 (vaadatud 2.08.2016)Одаренный мальчик из хорошей семьи убил отца-священника из-за компьютера? Postimees (vene keeles), 21.06.2016 (vaadatud 2.08.2016) Daniil suunati hiljem Viru Maakohtu otsusega psühhiaatrilisele ravile.Убийцу священника в Нарве отправили на психиатрическое лечение rus.err.ee, 19.12.2016.

Mihhail Saltuni matusetalitus toimus 28. juunil 2016 Narva-Jõesuu Jumalaema Kaasani Ikooni kirikus, selle viis läbi Narva ja Peipsiveere piiskop Laatsarus. Tema surnukeha maeti Kuremäe kloostri kalmistule.Отпевание священника Михаила Салтуна Нарвская Газета, 29.06.2016 (vaadatud 1.08.2016)

Viited

Kategooria:Eesti õigeusu vaimulikud
Kategooria:Sündinud 1967
Kategooria:Surnud 2016